ОБЩИНА ГОЦЕ ДЕЛЧЕВ



**З А П О В Е Д**

№ \_\_\_\_\_\_\_

от \_\_\_.\_\_\_.\_\_\_\_\_ година

Във връзка с необходимостта от доставка на 1 брой нов, неупотребяван лек автомобил за нуждите на Община Гоце Делчев, финансовия ресурс и на основание чл.7, т.1, чл. 14, ал. 4, т. 2, чл. 101а, ал.2 от Закона за обществените поръчки (ЗОП)

**Н А Р Е Ж Д А М:**

**І. Да се организира и проведе възлагане на обществена поръчка по реда на глава осма “а” от Закона за обществените поръчки с предмет:** “**Доставка, чрез финансов лизинг със задължително придобиване на собствеността за срок от 24 месеца на 1 брой нов, неупотребяван лек автомобил за нуждите на община Гоце Делчев**”.

**ІІ.Обект на поръчката:** Доставка.

**ІІІ. Кратко описание**: Предметът на настоящата поръчка е:

Доставка на 1 (един) брой нов, неупотребяван лек автомобил за нуждите на Община Гоце Делчев, във връзка с изпълнение на нейните задължения при условията на 24 (двадесет и четири) месечен финансов лизинг със задължително придобиване на собствеността.

Автомобилът следва да отговаря на минималните технически характеристики или еквивалентни на тях, посочени в одобрената техническа спецификация.

**ІV. Код съгласно общия терминологичен речник (СРV):**

34111000-1, Автомобили тип „Седан“ с 4 врати.

**V. Количество или обем:**

Доставка при условията на финансов лизинг на един брой нов, неупотребяван лек автомобил за нуждите на Община Гоце Делчев, съгласно техническите изисквания.

**VІ. Прогнозна стойност: 43 000 лева без ДДС:**

**Цената за изпълнение на поръчката включва:**

1. Окомплектованост на автомобила, съгласно техническото предложение на участника, както и транспортни разходи франко мястото на доставка;
2. Първоначална вноска в размер на 10 % от стойността на автомобила без включен ДДС.
3. Общия сбор от лизинговите вноски без включен ДДС съгласно лизингов погасителен план за 24 месеца при 10% първоначална вноска.
4. Такси обработка и управление на лизинговата сделка;
5. Застраховки „Гражданска отговорност“ и „Автокаско“ на автомобила за първата година;
6. Всички съпътстващи разходи по дължим данък МПС за първата година, Такса регистрация и други в КАТ.

**Начин на плащане:** Плащането ще се извършва по банков път по банкова сметка, посочена от участника, избран за изпълнител.

**Гаранционни условия :**

1 Автомобилът да притежава гаранция: минимум 24 /двадесет и четири/ месеца без ограничение на пробега.

2 Предлаганата марка автомобил да може да се обслужва гаранционно в сервизни центрове разположени в минимум 15 различни града.

3 Изпълнителят да разполага със собствен автомобил за пътна помощ на разположение за 24 часа в денонощието, включително в почивните дни.

4 Изпълнителят да предоставя услуга „ЗАМЕСТВАЩ автомобил”.

**VIІI. Място и срок на изпълнение на поръчката**

Община Гоце Делчев, град Гоце Делчев

**NUTS:** BG413

**Срокът за изпълнение** –Автомобилът, предмет на настоящата поръчка, заедно с придружаващите го документи трябва да бъде доставен на мястото на изпълнение на доставката в срок ***до 20 (двадесет) календарни дни***, от датата на сключване на договора.

**IX. Изисквания за изпълнение на поръчката**

Условия за участие. Изисквания към участника и документи, които следва да бъдат представени:

**А. Общи изисквания**

**1. Участникът** може да бъде всяко българско или чуждестранно физическо или юридическо лице, включително техни обединения, които отговарят на изискванията, обявени от Възложителя в публичната покана, настоящата заповед и приложенията към нея.

1.1 За доказване на изискването по **т.1** се представя заверено копие на документ за регистрация или Единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец, а когато е физическо лице - документ за самоличност. Когато участникът в процедура е чуждестранно физическо или юридическо лице, документът се представя и в официален превод на български език. При участници обединения – документ, подписан от лицата в обединението**,** в който задължително се посочва представляващия и разпределението на участието при изпълнение на дейностите по изпълнението на поръчката;

2. Участникът, който е избран за изпълнител на поръчката, при сключване на договора представя документи, издадени от компетентен орган, за удостоверяване липсата на обстоятелствата по чл.47, ал.1, т.1 и декларации за липсата на обстоятелствата по чл.47, ал.5 от Закона за обществените поръчки.

**Б. Специфични изисквания**

3.1. Участникът трябва да е реализирал оборот от извършването на доставки, сходни с предмета на настоящата поръчка за последните три години – 2011г., 2012г. и 2013г. или в зависимост от датата, на която кандидатът или участникът е учреден или е започнал дейността си – не по-малко от 86 000 лева без ДДС.

3.1.1. За доказване на изискването по т.3.1. участникът представя Информация за реализирания оборот от извършване на доставки, сходни с предмета на поръчката за последните три години (2011, 2012 и 2013г.) (по образец).

Под „оборот от извършени доставки, сходни с предмета на поръчката“ са доставки/продажба на моторни превозни средства.

**4. Изисквания към техническите възможности и квалификацията на участниците**:

4.1. Участникът трябва да има опит в изпълнението на договори за доставка на моторни превозни средства, като през последните три години (2011, 2012 и 2013г.) има изпълнени минимум 2 договора.

4.1.1. За доказване на изискването по т.4.1. участникът представя попълнен Списък на основните договори за доставки на моторни превозни средства, изпълнени през последните три години (2011, 2012 и 2013г.) (по образец), включително стойностите, срок за изпълнение и предмет на договорите.

4.1.1.1. Към списъка на основните договори се прилагат Препоръки / референции за добро изпълнение на основните договори за извършване на доставки.

4.2. Участникът трябва да притежава:

4.2.1. Заверено копие на валиден сертификат, удостоверяващ съответствието на участника в процедурата със стандарт за управление на качеството БДС EN ISO 9001: 2000 (или еквивалентно или еквивалентни мерки) за продажба, гаранционен и извънгаранционен сервиз на автомобили. При представяне на еквивалентен сертификат участникът е длъжен да представи всички документи, доказващи еквивалентността на сертификата;

4.2.2. Заверено копие на валиден сертификат, удостоверяващ съответствието на производителите на предложените моторни превозни средства със стандарт за управление на качеството БДС EN ISO 9001: 2000 (или еквивалентно или еквивалентни мерки). При представяне на еквивалентен сертификат участникът е длъжен да представи всички документи, доказващи еквивалентността на сертификата;

4.2.3.Заверено копие на валиден сертификат, удостоверяващ съответствието на предложените моторни превозни средства със стандарт за ниво на вредните емисии EURO V (или еквивалентен документ). При представяне на еквивалентен документ участникът е длъжен да представи всички документи, доказващи еквивалентността му;

4.2.4. Декларация от участника, че ще осъществява гаранционна поддръжка за минимум срока на гаранцията, дадена от производителя или срока посочен в офертата му ако този срок е по-дълъг от предлагания от производителя, като през гаранционния срок участниците ще поемат всички разходи – транспорт, труд, резервни части и др. на доставеното моторно превозно средство, посочени в техническите спецификации /свободен текст/.

4.2.5. Справка-декларация за сервизните бази, с които участникът разполага за изпълнение на поръчката; доказателства (документи – декларации, оторизационни писма, удостоверения и др.), че участникът разполага със сервизна база (собствена или наета) .

4.2.6. Участникът следва да представи документи (декларация, удостоверение или еквивалентен документ), изходящ от производителя на предлаганите автомобили, че е официален представител на фирмата – производител или официален вносител на предлаганите автомобили, или че е оторизиран за посочените дейности по доставка и гаранционно обслужване на моторни превозни средства.

**5. Изисквания към автомобилите, предмет на настоящата поръчка:**

**5.1.** Да са нови и неупотребявани;

**5.2.** Доставените автомобили трябва да бъдат с доказан произход, придружени със сертификат за съответствие, както и да могат да бъдат регистрирани съгласно действащото законодателство на Европейския съюз и на Република България;

**5.3.** Всеки от доставяните автомобили трябва да бъде окомплектован съгласно чл. 139, ал.2 от Закона за движението по пътищата, резервна гума, крик и комбиниран ключ за гуми, да се придружава от необходимите за регистрацията му документи, гаранционна и сервизна книжка, както и инструкция за експлоатация на български език.

**5.4.** Други изисквания – съгласно техническите изисквания, посочени в техническата спецификацията.

6. Участници, чието техническо предложение е с по-ниски параметри от посочените в техническата спецификация на Възложителя ще бъдат отстранени от участие в процедурата.

**7. На база на предложенията на участника избран за изпълнител ще се състави договор за финансов лизинг.**

**X. Критерий за възлагане**

Критерий за оценка на офертите в настоящата процедура е **„икономически най-изгодна оферта”.**

1. Офертите на участниците, които не са отстранени от участие в процедурата и които отговарят на предварително обявените условия на възложителя, подлежат на комплексна оценка за определяне на **„икономически най-изгодната оферта”**.

**2. Методика за определяне на комплексната оценка:**

1. Класирането на офертите ще се извършва на база получена комплексна оценка.

2. Комплексната оценка на офертите се определя като сбор от оценките по всеки един от показателите. Участникът получил най-висока комплексна оценка се класира на първо място.

**Показатели за комплексна оценка:**

|  |  |
| --- | --- |
| **ПОКАЗАТЕЛИ** | **ТОЧКИ** |
| 1. Предлагана цена (П1) | 70 т. |
| 2. Срока за доставка (П2) | 30 т. |

Комплексната оценка на всеки участник се получава като сбор от оценките на офертата по двата показателя по формулата:

**КО = П1+ П2, в която:**

**Оценка на предлаганата цена – П1:**

Максимален брой точки – 70.

За всеки участник се изчислява П1, който е отношение на най-ниската предложена цена към предложената от участника цена за изпълнение и се изчислява по следната формула:

П1 =*най-ниска предложена цена* х 70,

*цена на участника*

**Оценка на срока на доставка – П2:**

Максимален брой точки – 30.

Максималният брой точки получава офертата с предложен най-кратък срок на доставка. Точките на останалите участници се определят в съотношение към най-краткия срок за изпълнение по формулата:

П2= *най-кратък срок на доставка*  х 30

*срок на доставка посочен от участника*

3. В случай че комплексните оценки на две или повече оферти са равни, се избира офертата с най-ниска цена.

**XI. Срок за получаване на офертите:** до 17.00 на 26.05.2014г.

**XII. Европейско финансиране:** не

**XIII. Допълнителна информация:**

**Изисквания за представяне на офертите**

1. Участникът може да представя само една оферта

2. Оферти представени след изтичане на крайния срок, не се приемат и се връщат на участника.

3. Офертите се получават на адрес: Община Гоце Делчев, гр. Гоце Делчев, ул. “Царица Йоанна” № 2, стая 107 **до 17.00 часа до 26.05.2014 година.** Представените от участника копия на документи трябва да бъдат заверени от него - да е изписано “Вярно с оригинала”, подпис и печат на участника, когато е приложимо.

4. Офертата на участника се представя в запечатан непрозрачен плик, с надпис:

„Оферта за възлагане на обществена поръчка чрез публична покана с предмет: “**Доставка, чрез финансов лизинг със задължително придобиване на собствеността за срок от 24 месеца на 1 брой нов, неупотребяван лек автомобил за нуждите на община Гоце Делчев**”, включително наименованието на участника, адрес за кореспонденция, телефон, e-mail адрес и факс.

5. Срокът на валидност на офертата не трябва да бъде по-кратък от 30 календарни дни, считано от крайния срок за подаване на офертите.

6. При приемане на офертите, върху плика се отбелязват поредния номер, датата и часът на получаването. Посочените данни се записват във входящ регистър, за което на приносителя се издава документ.

7. До изтичането на срока за подаване на офертите, всеки участник може да промени, допълни или оттегли офертата си. Оттеглянето на офертата прекратява по–нататъшното участие на участника.

8. Допълнението и промяната на офертата трябва да отговаря на изискванията и условията за представяне на първоначалните документи, като върху плика бъде отбелязан ясно изписан текст: "Допълнение / промяна към оферта с вх. №…/…".

9. Участник, за който е налице поне едно от следните обстоятелства, се отстранява от участие в процедурата:

9.1. Налице е някое от обстоятелствата посочени в чл.47, ал.1, т.1 и ал. 5

9.2. Представените документи са постъпили в незапечатан плик.

9.3. Представените документи са постъпили след изтичане на крайния срок.

9.4. Не са представени всички документи и не може да се прецени дали участника отговаря на изискванията на Възложителя.

9.5. Участника не отговаря на минималните изисквания.

9.6. Офертата на участника, съдържа предложение, което е с по-ниски технически параметри от посочените от Възложителя в Техническата спецификация или публичната покана.

9.7. Участници, посочили ценови оферти, надвишаващи прогнозната стойност за изпълнение на поръчката ще бъдат отстранени от участие.

10. Длъжностните лица имат право по всяко време да проверяват заявените от участника данни в предложената оферта.

11. Неразделна част от Публичната покана са утвърдените образци на документи, публикувани на интернет страницата на Община Гоце Делчев - [www.gotsedelchev.bg](http://www.gotsedelchev.bg);

**XІV. Срок за валидност на публичната покана:** 21.05.2014г.

**XV. Утвърждавам образци на:**

1.Оферта

1.Техническа спецификация.

3. Декларация за липсата на обстоятелствата по чл.47, ал.1, т. 1 от ЗОП

4. Декларация за липсата на обстоятелствата по чл.47, ал. 5 от ЗОП.

5. Информация за реализирания оборот от извършване на доставки, сходни с предмета на поръчката за последните три години (2011, 2012 и 2013г.) (по образец)

6. Списък на основните договори за доставки на моторни превозни средства, изпълнени през последните три години (2011, 2012 и 2013г.) (по образец)

7. Справка за сервизните бази на участника

**ХVІ.** Определям длъжностните лица, които да получат, разгледат и оценят офертите:

Определям дата за отваряне на офертите на 27.05.2014г. от 10.00 часа, в стая 107, сграда на Община Гоце Делчев, ул. Царица Йоанна 2, със срок за приключване на работата на длъжностните лица до 12.06.2014 г.

**ХVІI.** Идентификационен номер на поръчката: ГД/2014/ПП/Д/18.

Заповедта да се връчи на длъжностните лица за изпълнение.

**ВЛАДИМИР КРЪСТЕВ МОСКОВ**

*Кмет на община Гоце Делчев*